laion/Wikipedia-Exotic huggingface dataset:
Rumpler Tropfenwagen

Rumpler Tropfenwagen היא מכונית סלון שיוצרה על ידי המהנדס האוסטרי Edmund Rumpler (אנ') שעמד בראש חברת "Rumpler", אשר יוצרה בין השנים 1921–1925 באוסטריה יוצרו 90 יחידות 4 גלגלים סימטריים 1 דלת כניסה בכל צד 3 חלונות צד גדולים מערכת היגוי – במרכז הדשבורד (לוח מחוונים) מקדם גרר – 0.28 סלון סלון – קבריולה מנוע "W engine" (אנ') (מנוע מרכזי) מנוע "Overhead valve engine" (אנ') (מנוע מרכזי) דגם "Rumpler Tropfenwagen" דגם "Rumpler Tropfenwagen" דגם "Rumpler Tropfenwagen" דגם "Rumpler Tropfenwagen" – מבט לתא הנהג דגם "Rumpler Tropfenwagen" – מבט לתא הנהג דגם "Rumpler Tropfenwagen" מדיה וקבצים בנושא Rumpler Tropfenwagen בוויקישיתוף Rumpler Tropfenwagen, סרטון באתר יוטיוב Rumpler Tropfenwagen, סרטון באתר יוטיוב דגם"Rumpler Tropfenwagen" דגם "Rumpler Tropfenwagen" דגם "Rumpler Tropfenwagen" דגמי "Rumpler Tropfenwagen" סלון וקבריולה – היסטוריה כולל תמונות ושרטוט
AntiX

אנטיקס לינוקס (באנגלית: AntiX Linux) היא הפצת גנו/לינוקס עם מערכת ניהול חבילות מבוססת Xfce. ההפצה פותחה על מנת לספק מענה ראוי למחשבים בעלי חומרה חלשה ומכילה ממשק משתמש פשוט, יעיל וחסכוני במשאבים. אנטיקס מבוססת על הפצת MEPIS ושוחררה בתאריך 9 ביולי 2007 (גרסה 6.5). ההפצה דורשת זיכרון וירטואלי בנפח 128 מגה בייט ודיסק קשיח בגודל של 1024 מגה בייט. המערכת מופצת כשעליה מותקנות מראש תוכניות רבות כגון: תוכנת המסרים HexChat, דפדפן האינטרנט Iceweasel, חבילת יישומים משרדיים ועוד. צוות הפיתוח שחרר 16 גרסאות אל השוק, להלן 6 הגרסאות האחרונות: Linpus Linux Kuki Linux SparkyLinux Austrumi Linux מדיה וקבצים בנושא AntiX בוויקישיתוף אתר האינטרנט הרשמי של AntiX (באנגלית) עמוד ההפצה באתר Disrowatch (באנגלית)
גוד פארם

גוד פארם בע"מ היא רשת שיווק ישראלית המוכרת מוצרי טיפוח, קוסמטיקה, מוצרים לתינוקות, מוצרי ניקיון ותרופות ללא מרשם רופא. בשנת 2023 הרשת החלה לשלב בסניפיה גם בתי מרקחת. הרשת נוסדה בשנת 2016 על ידי שני שותפים ישראלים: אדם פרידלר ואוהד סנדלר. אסטרטגיית המחירים של הרשת הייתה עם כניסתה מכירת מוצרים במחיר קבוע של עד עשרה שקלים לפריט, ללא קיום מבצעים. סניפה הראשון של הרשת נפתח ברחוב המלך ג'ורג' בתל אביב ביולי 2016. ברשת נמכרים מוצרי טואלטיקה, מוצרים לתינוקות, מוצרי ניקיון ותרופות ללא מרשם רופא. תרופות הדורשות מרשם רופא לא נמכרו ברשת, אך החל מ-2023 החלה הרשת לשלב בית מרקחת במספר מסניפיה. הרשת השיקה מותג פרטי משלה הנקרא Good. חלק מן המוצרים הנמכרים בגוד פארם נמכרים בה ביבוא מקביל. שטח סניפיה של הרשת קטן בהשוואה למתחרותיה, רשתות הפארם הגדולות סופר פארם ו-Be. בשנת 2018 רכש איש העסקים רמי לוי 50.01% מן הרשת בתמורה ל-16 מיליון ש"ח. לאחר הרכישה הכריזה הרשת על תוכנית התרחבות. היא גדלה תוך חמש שנים מ-9 סניפים לכ-50 סניפים בפריסה ארצית, בין נהריה בצפון לבאר שבע בדרום. בינואר 2021 הודיעה הרשת על תוכנית לביצוע הנפקה ראשונה לציבור של מניותיה בבורסה לניירות ערך בתל אביב, לפי שווי שוק של 400 מיליון שקל. באפריל 2023 רכשה "גוד פארם" את רשת מכוני הכושר "שר פיטנס", הפועלת מאז כחברת בת שלה מדיה וקבצים בנושא גוד פארם בוויקישיתוף אתר האינטרנט הרשמי של גוד פארם אילנית חיות, ‏מי עומד מאחורי רשת גוד פארם שכל המוצרים בה יעלו עד 10 שקלים?, באתר גלובס, 16 באוגוסט 2016 הדס מגן, ‏"המחירים ברשתות הפארם הגיעו לאבסורד", באתר גלובס, 20 באוגוסט 2018 גוד פארם, ברשת החברתית פייסבוק גוד פארם, ברשת החברתית אינסטגרם גוד פארם, ברשת החברתית טיקטוק אורנה יפת, בלעדילראשונה: בתי מרקחת ייפתחו ברשת גוד פארם, באתר כלכליסט, 14 בדצמבר 2022 עדי דברת, "סופר-פארם לא אמורה לפחד משני ילדים עם חנות אחת - אבל הם בלחץ", באתר TheMarker‏, 29 בספטמבר 2016 מיכל רז-חיימוביץ', ‏רשת גוד פארם מתרחבת: פותחת 3 סניפים חדשים, באתר גלובס, 12 באפריל 2017 עדי דברת, מייסד גוד-פארם מסביר: איך אנחנו זולים הרבה יותר מסופר-פארם, באתר TheMarker‏, 26 ביולי 2017 שני מוזס, ‏רמי לוי השלים את רכישת השליטה ברשת גוד פארם, באתר גלובס, 26 באפריל 2018 שני מוזס, ‏רמי לוי מכפיל את גוד פארם: אלה כל הסניפים החדשים | בלעדי, באתר גלובס, 20 בפברואר 2019 יורם גביזון, משבר הקורונה הקפיץ את המכירות והרווח - וגוד פארם נערכת להנפקה, באתר TheMarker‏, 31 בינואר 2021 איתי פת-יה, שר פיטנס תימכר לגוד פארם ב-2.4 מיליון שקל – יותר מההצעה של הולמס פלייס, באתר TheMarker‏, 2 באפריל 2023
המרוץ הארקטי של נורווגיה 2018

המרוץ הארקטי של נורווגיה 2018 הוא התחרות ה-6 של מרוץ האופניים המרוץ הארקטי של נורווגיה. המרוץ הוזנק ב-16 באוגוסט 2018 מוואדסה (Vadsø) בקטע גבעי. המרחק המצטבר שהיה על מסיימי המרוץ לעבור הוא 718.5 ק"מ ב-4 קטעים, במסלול העובר בפיורדים של צפון נורווגיה, מתאפיין בטיפוס והסתיים ב-19 באוגוסט 2018 באלטה (Alta). בתחרות מתחרים 114 רוכבים המשתייכים ל-19 קבוצות, 6 רוכבים בכל קבוצה. פרק זה לוקה בחסר. אנא תרמו לוויקיפדיה והשלימו אותו. הדירוג הכללי (לובש החולצה הכחולה) הוא הרוכב שעבר את המסלול בזמן הקצר ביותר במצטבר (כולל "בונוס זמן" הניתן למנצחי קטעים ובנקודות הבונוס, לרוב לשלושת הראשונים), ועל כן ניתן לזכות בה מבלי לנצח שום קטע במרוץ. החולצה הצהובה נחשבת ליוקרתית ביותר בתחרות. לרוב, במחצית השנייה של המרוץ, לובשים אותה "רוכבי הדרוג הכללי" (General classification). מלך הנקודות (ידוע כ-"ספרינטר המצטיין") הוא לובש החולצה הירוקה. בכל קטע בטור ישנן מקומות של "ספרינט ביניים", בהן ניתן לזכות בנקודות (כמות הנקודות בכל מקום משתנה לפי דרגת הקושי) ובניצחון בקטעים (כמות מסוימת של רוכבים הראשונים שמסיימים את הקטע). המנצחים בחולצה הירוקה הם לרוב הרוכבים שיודעים להאיץ באופן הטוב ביותר, כמו גם ידועים ביכולתם להתמקם ב"מיקום טוב" לקראת קווי הסיום, דבר המאפשר להם לנצח את הקטעים המישוריים. מלך ההרים (ידוע גם כ"מטפס המצטיין"), לובש החולצה האדומה) הוא הרוכב שמקבל את מירב נקודות הטיפוס. ברוב הקטעים ישנן עליות בקטגוריות שונות, כאשר דירוג 2-1 הם העליות המדורגות (כאשר 2 הכי קל ו- 1 הכי קשה). הדירוג נקבע לפי רמת הקושי של כל עלייה ("אחוז השיפוע" והמרחק המצטבר של הטיפוס), כשהאחוז המקסימלי נמצא בקטע השלישי (9.1%). כל אחת מהעליות מזכה בנקודות את הרוכבים שמגיעים ראשונים לפסגה (ככל שדרגת הקושי גבוהה יותר, כך ניתן יותר נקודות למנצח וכן כך ניתן נקודות ליותר רוכבים). בדומה לחולצה הצהובה, הדירוג הכללי עד גיל 25 (ידוע כ"המוביל הצעיר", לובש החולצה הלבנה) הוא הרוכב הצעיר (עד גיל 25), שעבר את המסלול בזמן הקצר ביותר במצטבר (כולל "בונוס זמן" הניתן למנצחי קטעים ובנקודות הבונוס, לרוב לשלושת הראשונים), ועל כן ניתן לזכות בה מבלי לנצח שום קטע במרוץ. החולצה הלבנה נחשבת ליוקרתית ולעיתים, המנצחים בקטגוריה זו הופכים להיות כעבור מספר שנים מבין הבולטים שברוכבי הדרוג הכללי. דירוג קבוצתי ("הקבוצה הטובה ביותר") הוא הצירוף המצטבר של זמני שלושת רוכבי הקבוצה הראשונים בכל קטע. בדרך כלל, בכל קטע, מדובר בשלושה רוכבים שונים. במרוץ משתתפות 19 קבוצות, שישה רוכבים בכל קבוצה. המרוץ הארקטי של נורווגיה אתר האינטרנט הרשמי של המרוץ הארקטי של נורווגיה 2018 רוכבים שנולדו אחרי 31 בדצמבר 1992 אלוף הולנד בונוס זמן, 10 שניות אלוף הולנד אלוף הולנד
קורידורס לוקסוזונוס

קורידורס לוֹקסוֹזוֹנוּס (שם מדעי: Corydoras loxozonus) הוא דג מים מתוקים טרופי ממשפחת הקוריסיים שבסדרת השפמנונאים. הוא חי בטבע בנחלים בדרום אמריקה, בעיקר באגן נהר מטא בקולומביה. הדג מוספר מספר פעמים בשיטת ה-"C-Numbers" - שיטת מיספור של דגי קורידורס שפותחה על ידי מגזין DATZ הגרמני בשביל ליצור שיטת סיווג נוחה לדגי נוי, כל דג מקבל מספר סידורי ואת האות 'C' (האות הראשונה של Corydoras) -, דג זה קיבל את המספרים  "C79", "C82", ו "C83". אורכו של קורידורס לוקסוזונוס נע בין 5-6 סנטימטר. הוא חי באקלים טרופי במים בטווח חומציות של 6.0 - 8.0 pH, קשיות מים של 2-25 GH, וטווח טמפרטורות של 21 – 24 °C. תזונת הדג מתבססת על תולעים, סרטנים, חרקים, ומזון מהצומח. הוא מטיל ביצים בצמחייה צפופה והמבוגרים אינם שומרים על הביצים. הנקבה מחזיקה 2-4 ביצים בין סנפיר האגן שלה, שם הזכר מפרה אותן במשך כ- 30 שניות. לאחר מכן הנקבה שוחה למקום מתאים, שם היא מטילה את הביצים. הזוג חוזר על תהליך זה עד שכ- 100 ביצים  מופרות. קוריסיים קורידורס סטרביי מדיה וקבצים בנושא קורידורס לוקסוזונוס בוויקישיתוף קורידורס לוקסוזונוס, באתר ITIS (באנגלית) קורידורס לוקסוזונוס, באתר NCBI (באנגלית) קורידורס לוקסוזונוס, באתר האנציקלופדיה של החיים (באנגלית) קורידורס לוקסוזונוס, באתר FishBase (באנגלית) קורידורס לוקסוזונוס, באתר GBIF (באנגלית) קורידורס לוקסוזונוס באתר planetcatfish קורידורס לוקסוזונוס באתר הרשימה האדומה של IUCN
מקרלים

מקרלים או מקרלים אמיתיים (שם מדעי: Scombrini) הוא שבט של דגי גרם ממשפחת הקוליסיים. ישנם דגים דומים המכונים בשם "מקרל" ביניהם: מיני קוליסיים אחרים (בייחוד בני השבט Scomberomorini), מיני צניניתיים (בעיקר דגי הטרכון), הקסגרמיים, גמפיליים ומינים מסדרת דמויי עמלץ המכונים "כרישי מקרל" (מכיוון שהם ניזונים מדגי מקרל). דגי המקרל מצויים בכל הימים באזור הטרופי והסובטרופי. מרבית המקרלים הם דגי ים עמוק אך יש גם מינים החיים במים רדודים ונדוגים לצד מזחים. לדגים אלה סנפירים בחלקי הגוף העליון והתחתון ולרוב הם מכוסים קשקשים קטנים מאוד המאופיינים בקשקשת קטנואידית - קשקשים שהשפה החופשית שלהם מחוספסת כמסרק, עם זאת לחלק ממיני המקרל אין קשקשת כלל. שבט מקרלים (Scombrini) סוג מַגּוֹבָן (Rastrelliger) מין Rastrelliger brachysoma מין Rastrelliger faughni מין מַגּוֹבָן הָדִּי (Rastrelliger kanagurta) סוג קוֹלְיָס (Scomber) מין Scomber australasicus מין Scomber colias מין Scomber indicus מין קוֹלְיָס כְּלַל-יַמִּי (Scomber japonicus) מין קוֹלְיָס אַטְלַנְטִי (Scomber scombrus) הסוג סְקוֹמְבְּרָן (Scomberomorus) עבר לשבט Scomberomorini. טונה מקרלים, באתר ITIS (באנגלית) מקרלים, באתר NCBI (באנגלית) מאמר מפורט על המקרל (באנגלית) הערך מקרל ב"אנציקלופדיית העולם החדש" (באנגלית) עובדות תזונתיות (באנגלית) דיג מקרל (באנגלית)
דוד עמר

דוד עמר (12 בדצמבר 1942 – 14 באוגוסט 2018) היה ראש המועצה המקומית נשר וראש עיריית נשר במשך 24 שנים. דוד עמר נולד בשנת 1942 עלה עם משפחתו לישראל בשנת 1955 והמשפחה התיישבה בספסופה. ב-1956 עברה המשפחה להתגורר בשכונת תל חנן בעיר נשר. בשנות ה-70 של המאה ה-20 היה יו"ר ועד העובדים של נמל חיפה וחבר מפא"י. ב-30 באוגוסט 1971 נבחר עמר לחבר בהנהלת מועצת נשר כנציג המערך במקומו של אדלשטיין שהתפטר מהמועצה. בהמשך עבר לליכוד. בשנת 1989 נבחר לראש המועצה המקומית נשר מטעם הליכוד. הוביל את הפיכת היישוב לעיר ובספטמבר 1995 נשר הפכה לעיר בטקס שנכחו בו ראש הממשלה יצחק רבין, שמעון פרס, אהוד ברק ובנימין בן אליעזר. עמר המשיך לכהן כראש העירייה עד שנת 2013. בתקופת כהונתו הוקמה ביישוב שכונת רמות יצחק, על שמו של יצחק רוט ראש המועצה השני של נשר. עמר שגר בשכונת תל חנן עבר לגור בתחילת שנות ה-90 של המאה ה-20 לשכונת רמות יצחק. בשנת 2013 החליט בתחילה לא להתמודד יותר לראשות העיר, ואחיו, משיח עמר, החליפו בראש רשימת הליכוד. בסופו של דבר התמודד עמר ברשימה עצמאית וקיבל 27.1% מהקולות. בשנת 2017 עבר להתגורר ברשפון, סמוך לילדיו. נפטר ב-14 באוגוסט 2018 ונקבר בבית הקברות ברשפון. אבי בניהו כתב על עמר לאחר פטירתו: ב־25 שנות כהונתו הוא הפך עיירת עולים רדומה בשיפולי הכרמל לעיר תוססת, מפותחת ומצליחה, שהפכה למודל חיקוי לערים אחרות בישראל. "אני כאן בשביל ילדי נשר", נהג לומר. אמר ועשה. ועוד איך עשה. הוא היה הראשון שהקים עם קרן רש"י מרכז לגיל הרך, הביא מחנכים ומנהלי חינוך וקידש את החינוך וההשכלה, בנה והרחיב, הקים מרכז ספורט, אזור תעשייה ועוד. בדצמבר 2019 הוסב שמן של חטיבות הביניים ברחוב השיטה ברמות יצחק, על שמו של דוד עמר. האירוע התקיים בנוכחות ראובן ריבלין נשיא המדינה. במרץ 2021 הונחה אבן פינה לבית כנסת חדש בשכונת רמות יצחק שיקרא "מגן דוד" על שמו של דוד עמר. מדיה וקבצים בנושא דוד עמר בוויקישיתוף בועז כהן, ראש העיר נשר לשעבר דוד עמר הלך לעולמו, כלבו, 14 באוגוסט 2018 פרוטוקול מועצת נשר מ-30 באוגוסט 1971, סעיף 6 עמ' 4 תוצאות הבחירות לרשויות המקומיות - 2013, באתר ynet אבי בניהו, ‏השבוע הלך לעולמו דוד עמר, באתר מעריב אונליין, 17 באוגוסט 2018 - פרק 5 נשיא המדינה השתתף בטקס לקריאת שם חטיבות הביניים בנשר על שם דוד עמר, ניוזים, 31 בדצמבר 2019 במעמד מרגש התקיים הערב טקס הנחת אבן פינה לבית הכנסת החדש ברמות יצחק בנשר, שיקרא ע"ש דוד עמר ז"ל. אחרי שני עשורים מוקם בית כנסת חדש בעיר, ניוזים, 18 במרץ 2021
אוטו אלפלדט

אוטו אלפלדט (בגרמנית: Otto Elfeldt;‏ 10 באוקטובר 1895 – 23 באוקטובר 1982), היה מפקד בוורמאכט שפיקד על כוחות במלחמת העולם השנייה. אלפלדט נולד ב-10 באוקטובר 1895 בבאד זילצה, שהשתייכה לאימפריה הגרמנית. בשנת 1914 התגייס אלפלדט לצבא הגרמני הקיסרי, והצטרף לרגימנט הארטילריה ה-20, ולחם בשורותיו במהלך מלחמת העולם הראשונה. בשנת 1918 מונה לקצין מטה בקורפוס ה-14, ולקראת סוף המלחמה חזר לרגימנט הארטילריה ה-20. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף אלפלדט לרייכסווהר, ומילא בו תפקידי פיקוד ומטה. ב-1 בספטמבר 1935 הוא הועלה לדרגת מיור, וב-1 באפריל 1938 הועלה לדרגת אוברסט לוטננט. בסוף יולי אותה שנה הוא מונה לקצין מטה בקורפוס ה-14, וב-1 ביוני 1939 מונה לקצין מטה בOKH. עם פרוץ המלחמה מונה אלפלדט למפקד רגימנט הארטילריה ה-619, שהיה תחת פיקוד קבוצת ארמיות C, וב-25 באוקטובר 1939 מונה לקצין הארטילריה של קבוצת ארמיות A. ב-1 ביוני 1940 הוא הועלה לדרגת אוברסט, וב-1 בספטמבר 1940 הוא מונה לקצין מטה במפקדת הארטילריה בOKH. ב-26 בנובמבר 1942 הוא מונה למפקד הדיוויזיה ה-302, וב-1 בינואר 1943 הוא הועלה לדרגת גנרל מיור. ב-8 באוגוסט 1943 הוא הועלה לדרגת גנרל לוטננט, וב-17 בנובמבר 1943 הוענק לו עיטור הצלב הגרמני בזהב. ב-27 בדצמבר 1943 הוא מונה למפקד הדיוויזיה ה-47, ופיקד עליה במהלך הפלישה לנורמנדי, וב-30 ביולי 1944 הוא מונה למפקד הקורפוס ה-84. אלפלדט פיקד על הקורפוס בקרב פאלז, וב-20 באוגוסט 1944 הוא נפל בשבי האמריקני. ב-20 בינואר 1948 שוחרר אלפלדט מהשבי, והתגורר בבאד שוורטאו עד למותו ב-23 באוקטובר 1982. אוטו אלפלדט באתר lexikon-der-wehrmacht בגרמנית
ישראל באירוויזיון 1974

ישראל השתתפה באירוויזיון 1974 עם השיר נתתי לה חיי בביצוע של להקת כוורת. התחרות התקיימה ב-6 באפריל בברייטון, בריטניה. זאת הייתה השתתפות השנייה של ישראל בתחרות הזמר של האירוויזיון. ועדה ברשות השידור בחרה בלהקת כוורת, בעקבות הצלחת האלבום סיפורי פוגי, לייצג את ישראל באירוויזיון 1974 עם השיר נתתי לה חיי. להקת כוורת הייתה ה-6 בסדר ההופעה בלילה של התחרות באולם The Dome בברייטון, אחרי מרינלה של יוון ולפני להקת קורני של יוגוסלביה. על פי חוקי התחרות, רק שישה אנשים רשאים להופיע על הבמה במהלך המופע, ולכן יוני רכטר, הקלידן של הלהקה, היה חייב להיות המנצח של התזמורת. מערכת ההצבעה ניסתה בין השנים 1971 ל-1973 ננטשה, וב-1974 חזרה למערכת הקודמת של עשרה חברי שופטים בכל מדינה שהעניקה הצבעה אחת. בתום ההצבעה קיבל השיר 11 נקודות, והציב את ישראל במקום השביעי יחד עם אירלנד מתוך 17 מדינות שהשתתפו. הדובר הישראלי, שהעניק את תוצאות ההצבעה הישראלית בגמר, היה יצחק שמעוני. אירוויזיון 1974 ישראל באירוויזיון נתתי לה חיי כוורת (להקה) ישראל באירוויזיון 1974, סרטון באתר יוטיוב בר-און, יעקב (1974-04-19). "ה"כוורת" מאוכזבים, אך לא נורא". דבר. Israel 1974, באתר esc history אירופה לשלוש דקות - פרק 1, סרטון באתר יוטיוב Detailed voting results
תוכון אוסטרל

תוכון אוסטרל (שם מדעי: Enicognathus ferrugineus) הוא מין התוכי הדרומי ביותר בעולם. הוא שייך לסוג תוכון דק-מקור וחי בדרומה של אמריקה הדרומית בצ'ילה וארגנטינה מטמוקו בצפון עד ארץ האש בדרום. משמעות המילה "אוסטרל", דרומי או ששייך לדרום (בלטינית: Australis), ממנו קיבלה יבשת אוסטרליה, היבשת הדרומית, את שמה. תוכי זה מגיע לאורך 35 ס"מ ושוקל עד 160 גרם. הוא בעל נוצות ירוקות ומעט כהות ובעל אזור שת וזנב אדמוניים וראש קטן בעל מצח אדום ומקור מעוקל וארוך בצבע כהה. המקור מותאם לחילוץ זרעים מענפי מחטניים דרומיים כמו האראוקריה. במבנה מקורו הוא מזכיר מאוד את צלוב המקור מיערות המחט הצפוניים. תזונתו כוללת גם רימות של חרקים, זרעי עשב ובמבוק, פירות, פירות יער, בלוטים וניצני עלים. כמו מרבית התוכים גם תוכי זה מעופף בלהקות שיכולות להגיע לעיתים ל-100 פרטים המעופפים ביערות המחטניים הדרומיים וכן בערבות ושיחיות ונפוצים עד לגובה 2,000 מטר. ואולם התוכי הוא עוף מונוגמי. Enicognathus ferrugineus ferrugineus Enicognathus ferrugineus minor מדיה וקבצים בנושא תוכון אוסטרל בוויקישיתוף תוכון אוסטרל, באתר תוכיאדה (בעברית) תוכון אוסטרל, באתר ITIS (באנגלית) תוכון אוסטרל, באתר NCBI (באנגלית) תוכון אוסטרל, באתר Animal Diversity Web (באנגלית) תוכון אוסטרל, באתר האנציקלופדיה של החיים (באנגלית) תוכון אוסטרל, באתר GBIF (באנגלית) תוכון אוסטרל באתר הרשימה האדומה של IUCN austral | Etymology, origin and meaning of austral by etymonline, www.etymonline.com (באנגלית)
פרס באפט"א לטלוויזיה להופעה הקומית הנשית הטובה ביותר

דף זה מציג את הזוכות והמועמדות לפרס באפט"א לטלוויזיה להופעה הקומית הנשית הטובה ביותר, מאז ייסודו ב-2009. האקדמיה הבריטית לאמנויות הקולנוע והטלוויזיה (BAFTA) הוא ארגון בריטי המעניק פרסים שנתיים בתחומי הקולנוע, טלוויזיה, קולנוע וטלוויזיה לילדים, ומדיה אינטראקטיבית. עד שנת 2009 הוענק פרס יחיד עבור ההופעה הקומית הטובה ביותר. ומאז 2009 האקדמיה הבריטית לטלוויזיה מעניקה שני פרסים, לאישה בהופעה הקומית הטובה ביותר, ולגבר בהופעה הקומית הטובה ביותר. "BAFTA TV 2021: Nominations for the Virgin Media British Academy Television Awards and British Academy Television Craft Awards". www.bafta.org (באנגלית). 2021-04-28. נבדק ב-2021-04-28.
עונת 2018/2019 בבונדסליגה האוסטרית

עונת 2018/2019 היא העונה ה-45 של ליגת הבונדסליגה האוסטרית. קבוצת רד בול זלצבורג, שזכתה באליפות בחמש העונות הקודמות, תנסה להגן על התואר. בעונה זאת גדל מספר הקבוצות בליגה מ-10 ל-12. ואקר אינסברוק והארטברג הצטרפו לליגה לאחר שסיימו את העונה הקודמת במקומות הראשון והשני בליגה האוסטרית הראשונה (בהתאמה). אתר האינטרנט הרשמי של עונת 2018/2019 בבונדסליגה האוסטרית
אראוקריה

אראוקריה (שם מדעי: Araucaria) הוא סוג של עצים מחטניים ירוקי עד ממשפחת האראוקריים. עצים מסוג זה חיים רק באמריקה הדרומית (במדינות צ'ילה, ארגנטינה וברזיל) ובכמה אזורים במזרח אוסטרליה, קלדוניה החדשה, האי נורפוק וגינאה החדשה. חלקם הופצו ברחבי העולם כצמחי נוי, לרבות בישראל. המין הנפוץ בגינות נוי בישראל הוא אראוקריה רמה (Araucaria heterophylla) ולו זרועות אופקיות. לעצים אלה מראה פרהיסטורי, גזע חזק ודמין לברושים. הם יכולים להגיע לגובה שבין 5 ל-80 מטרים. ענפיהם רחבים ומופנים לכיוונים שונים, כולל כלפי מטה. העלים לעיתים צרים ודמויי-קשקשים של זוחלים או מחטיים ולעיתים רחבים יותר ושטוחים. עצים אלה ברובם בעלי זוויגים נפרדים (כלומר עצים זכריים ועצים נקביים) אף על פי שכמה מינים יכולים להיעשות דו-מיניים. בעצים הנפרדים הנקבות בעלות אצטרובלים יותר גבוהים, עד גובה 25 ס"מ ומכילים מעל 200 זרעים. עצים אלה עתיקים מאוד והם מאובנים חיים מראשית עידן המזוזואיקון ובעבר נמצאו גם בחצי הכדור הצפוני עד סוף הקרטיקון. כיום עצים אלה מצויים בעיקר ביערות קלדוניה החדשה, בה היה בידוד ממושך. כיום לאחר שהחלו לכרות את המתכות שבאדמה סביבם כמה מינים נמצאים בסכנת הכחדה. תת-סוג Section Araucaria מין Araucaria angustifolia אראוקריה צ'יליאנית (Araucaria araucana) Araucaria nipponensis - נכחד Section Bunya Araucaria bidwillii Section Intermedia Araucaria hunsteinii אראוקריה האסטי (Araucaria haastii) - נכחד Section Eutacta Araucaria bernieri Araucaria biramulata Araucaria columnaris Araucaria cunninghamii Araucaria goroensis אראוקריה רמה (Araucaria heterophylla) אראוקריה המבולדטנסיס (Araucaria humboldtensis) Araucaria laubenfelsii אראוקריה לוקסוריאנס (Araucaria luxurians) Araucaria montana Araucaria muelleri Araucaria nemorosa Araucaria rulei Araucaria schmidii Araucaria scopulorum Araucaria subulata Araucaria lignitici - נכחד Araucaria famii - נכחד Section Yezonia - נכחד Araucaria vulgaris Section Perpendicula - נכחד Araucaria desmondii מינים ללא מקור Araucaria beipiaoensis - נכחד Araucaria fibrosa - נכחד Araucaria marensii - נכחד Araucaria nihongii - נכחד Araucaria taieriensis - נכחד Araucaria brownii - נכחד אראוקריה מירביליס (Araucaria mirabilis) - נכחד Araucaria sphaerocarpa - נכחד מדיה וקבצים בנושא אראוקריה בוויקישיתוף אראוקריה, באתר ITIS (באנגלית) אראוקריה, באתר NCBI (באנגלית) אראוקריה, באתר האנציקלופדיה של החיים (באנגלית) אראוקריה, באתר Tropicos (באנגלית) אראוקריה, באתר GBIF (באנגלית) אראוקריה, באתר IPNI (באנגלית)
הדיוויזיה ה-302 (ורמאכט)

הדיוויזיה ה-302 (בגרמנית: 302. Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-12 בנובמבר 1940, על בסיס יחידות מהדיוויזיות ה-75 וה-292, והועמדה תחת פיקוד קונרד האזה. הדיוויזיה הוצבה בדייפ בצרפת, ונטלה חלק חשוב בהדיפת הפשיטה על דייפ באוגוסט 1942. בינואר 1943 נשלחה הדיוויזיה לחזית המזרחית, שם לחמה במבצע סערת חורף, כחלק מקבוצת ארמיות דון. לאחר מכן לחמה הדיוויזיה בקרב חרקוב השלישי ובקרבות השונים באוקראינה, ובכלל זה במהלך מבצע דנייפר-קרפטי, ובאוגוסט 1944 ספגה הדיוויזיה אבדות כבדות במהלך מבצע יאשי-קישינב. ב-9 באוקטובר 1944 פורקה הדיוויזיה, ושרידיה צורפו לדיוויזיות ה-15 וה-76. קונרד האז (12 בנובמבר 1940 - 26 בנובמבר 1942) אוטו אלפלדט (26 בנובמבר 1942 - 12 בנובמבר 1943) קרל רידיגר (12 בנובמבר 1943 - 25 בינואר 1944) אריך פון בוגן (25 בינואר 1944 - יולי 1944) וילי פישר (יולי 1944 - 9 באוקטובר 1944) אודות הדיוויזיה באתר lexikon-der-wehrmacht
הדיוויזיה ה-97 (ורמאכט)

הדיוויזיה ה-97 (בגרמנית: 97. leichte Infanterie-Division), הייתה דיוויזיה של הוורמכאט במהלך מלחמת העולם השנייה, אשר הוסבה מאוחר יותר לדיוויזיית יגר. הדיוויזיה הוקמה ב-10 בדצמבר 1940, על בסיס יחידות מהדיוויזיה ה-7 והדיוויזיה הממונעת ה-3, והועמדה תחת פיקוד ולטר וייס. במהלך מבצע ברברוסה לחמה הדיוויזיה כחלק מהקורפוס ה-52, ולאחר מכן כחלק מהקורפוסים ה-4 וה-49 לסירוגין במסגרת הארמייה ה-17, והשתתפה בקרב אומן, ובקרב קייב. ב-6 ביולי 1942 הפכה הדיוויזיה לדיוויזיית היגר ה-97, ובמתקפת הקיץ הגרמנית לחמה הדיוויזיה כחלק מארמיית הפאנצר הראשונה, והשתתפה בקרב על קווקז. לאחר מכן לחמה הדיוויזיה בקרבות בחצי האי קרים ובאוקראינה, ובאוקטובר 1944 הועברה לסלובקיה, שם סייעה בדיכוי המרד הסלובקי. לאחר מכן לחמה הדיוויזיה בקרב על שלזיה ובקרבות בגרמניה, וב-8 במאי 1945 נכנעו שרידי הדיוויזיה לכוחות הצבא האדום. ולטר וייס (10 בדצמבר 1940 - ינואר 1941) זיגיסמונד פון פרסטר (ינואר 1942 - אפריל 1941) מקסימיליאן פרטר-פיקו (אפריל 1941 - ינואר 1942) ארנסט רופ (ינואר 1942 - מאי 1943) אלבין נאסקה (מאי 1943 - יוני 1943) לודוויג מילר (יוני 1943 - דצמבר 1943) פרידריך-קרל רובה פון פפנהיים (דצמבר 1943 - מרץ 1945) יוליוס ולפינגר (פברואר 1945 - מרץ 1945) רוברט באדר (אפריל 1945 - 8 במאי 1945) הדיוויזיה הקלה ה-97 באתר lexikon-der-wehrmacht דיוויזיית היגר ה-97(הקישור אינו פעיל) באתר lexikon-der-wehrmacht
הדיוויזיה ה-101 (ורמאכט)

הדיוויזיה ה-101 (בגרמנית: 101. leichte Infanterie-Division), הייתה דיוויזיה של הוורמכאט במהלך מלחמת העולם השנייה, אשר הוסבה מאוחר יותר לדיוויזיית יגר. הדיוויזיה הוקמה ב-10 בדצמבר 1940, על בסיס יחידות מהדיוויזיה ה-35, והועמדה תחת פיקוד אריך מרקס. במהלך מבצע ברברוסה לחמה הדיוויזיה כחלק מהקורפוס ה-52, ולאחר מכן כחלק מהקורפוסים ה-11 וה-17 לסירוגין במסגרת הארמייה ה-17, והשתתפה בקרב אומן, ובקרב קייב. ב-6 ביולי 1942 הפכה הדיוויזיה לדיוויזיית היגר ה-101, ובמתקפת הקיץ הגרמנית לחמה הדיוויזיה כחלק מארמיית הפאנצר הראשונה, והשתתפה בקרב על קווקז. לאחר מכן לחמה הדיוויזיה בקרבות בחצי האי קרים ובאוקראינה, ובאוקטובר 1944 הועברה לסלובקיה, שם סייעה בדיכוי המרד הסלובקי. לאחר מכן לחמה הדיוויזיה בקרב על שלזיה ובקרבות בגרמניה, וב-8 במאי 1945 נכנעו שרידי הדיוויזיה לכוחות הצבא האדום. אריך מרקס (10 בדצמבר 1940 - 26 ביוני 1941) בראונר פון היידרינגן (26 ביוני 1941 - 11 באפריל 1942) אריך דיסטל (11 באפריל 1942 - 1 בספטמבר 1942) אריך פוגל (1 בספטמבר 1942 - 12 ביולי 1944) ולטר אסמן (12 ביולי 1944 - 8 במאי 1945) הדיוויזיה הקלה ה-101 באתר lexikon-der-wehrmacht דיוויזיית היגר ה-101 באתר lexikon-der-wehrmacht
הדיוויזיה ה-262 (ורמאכט)

הדיוויזיה ה-262 (בגרמנית: 262. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. ב-26 באוגוסט 1939 הוקמה הדיוויזיה, והוהעמדה תחת פיקודו של אדגר טייסן, ובמהלך המערכה בפולין היא הייתה בחזית המערבית כעתודת הארמייה השביעית. במהלך המערכה על צרפת לחמה הדיוויזיה כחלק מהקורפוס ה-37 במסגרת הארמייה הראשונה, ובמהלך מבצע ברברוסה היא לחמה במסגרת הארמייה ה-17 כחלק מהקורפוסים ה-4, ה-44 לסירוגין. לאחר מכן לחמה כחלק מוה-51 במסגרת הארמייה השישית. במהלך הקרב על מוסקבה היא לחמה כחלק מהקורפוס ה-35 במסגרת הארמייה השנייה, ובפברואר הועברה הדיוויזיה יחד עם הקורפוס ה-35 תחת פיקוד ארמיית הפאנצר השנייה. הדיוויזיה ספגה אבדות כבדות במהלך מבצע קוטוזוב, שהחל לאחר המערכה סביב מבלט קורסק, וב-2 בנובמבר 1943 פורקה הדיוויזיה. אדגר טייסן (26 באוגוסט 1939–15 בספטמבר 1942) פרידריך קארסט (15 בספטמבר 1942–1 ביולי 1943) אויגן וסנר (1 ביולי 1943–15 באוקטובר 1943) הדיוויזיה ה-262 באתר lexikon-der-wehrmacht (בגרמנית) ליתר דיוק - הפיקוד המיוחד הגבוה ה-37 (Höheres Kommando z.b.V. XXXVII)
גומחה

גומחה (מכונה גם נישה) הוא מונח המתאר בתחומים רבים חלק ממערכת שלמה לו הגדרות ייחודיות. האם התכוונתם ל... גומחה אקולוגית – מקומו היחסי של מין או אוכלוסייה במערכת אקולוגית. גומחה (אדריכלות) – אלמנט אדריכלי גומחה (שיווק) – קבוצת צרכנים בעלת מאפיינים ייחודיים.
ישראל באירוויזיון 1975

ישראל השתתפה באירוויזיון 1975 עם השיר את ואני בביצוע של שלמה ארצי. התחרות התקיימה בסטוקהולם, בירת שוודיה. ועדה ברשות השידור בחרה בשלמה ארצי לייצג את ישראל באירוויזיון 1975 עם השיר את ואני. ארצי היה ה-12 בסדר ההופעה בתחרות, אחרי בלגיה ולפני טורקיה. בתום ההצבעה קיבל השיר 40 נקודות, והשיר הגיע למקום ה-11 מתוך 19 מדינות שהתחרו. חבר השופטים הישראלי העניק את 12 הנקודות שלו להולנד. דובר ישראל, שחשף את תוצאות ההצבעה הישראלית בגמר, היה יצחק שמעוני. אירוויזיון 1975 ישראל באירוויזיון 1975, סרטון באתר יוטיוב חרסונסקי, יוסי (1975-03-20). "במוצאי שבת – אירוויזיון 1975". מעריב. Israel 1975, באתר esc history אירופה לשלוש דקות – פרק 1, סרטון באתר יוטיוב Detailed voting results